**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА ИЗДАВАЊА САГЛАСНОСТИ НА ОСНОВЕ ГАЗДОВАЊА ШУМАМА КАО И НА ИЗМЕНЕ И ДОПУНЕ ОСНОВА**

|  |  |
| --- | --- |
| **Назив административног поступка** | **Сагласност на основе газдовања шумама као и на измене и допуне основа** |
| **Шифра поступка** | **202.00.0004** |
| **Регулаторно тело**  **(надлежно за спровођење препоруке)** | Покрајински секретаријат за пољопривреду, водопривреду и шумарство |
| **Правни оквир којим је уређен административни поступак** | * Закон о о шумама („Сл. гласник РС”, бр. 30/10, 93/12, 89/15 и 95/18) * Правилник о садржини основа и програма газдовања шумама, годишњег извођачког плана и привременог годишњег плана газдовања приватним шумама („Сл. гласник РС”, бр. 122/03 и 145/14) |
| **Прописи које треба променити /донети/укинути да би се спровеле препоруке** | Није потребна измена прописа. |
| **Рок за спровођење препорука** | Трећи квартал 2020. године |
| 1. **КРАТАК ОПИС ПРОБЛЕМА** | |
| Прописима су јасно дефинисани услови за издавање сагласности на основе газдовања шумама као и на измене и допуне основа. Међутим поједини подаци се не прибављају по службеној дужности, већ их сама странка прилаже уз захтев, услед чега долази до непотребног административног оптерећења подносиоца захтева и непоштовања одредби Закона о општем управном поступку. Додатно није омогућено подношење захтева и издавање акта надлежног органа електронским путем.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата. | |
| 1. **САЖЕТАК ПРЕПОРУКА** | |
| Потребно је прописати Правилником о садржини основа и програма газдовања шумама, годишњег извођачког плана и привременог годишњег плана газдовања приватним шумама („Сл. гласник РС”, бр. 122/03 и 145/14) да се одређена документа прибављају по службеној дужности, и омогућити подношење захтева и издавање акта електронским путем.Такође је потребно омогућити и достављање потврде о електронској уплати таксе или извештај о промету по рачуну правног лица без печата банке која је извршила платни промет. | |
| 1. **ОБРАЗЛОЖЕЊЕ** | |
| **3.1 Прибављање података по службеној дужности**    Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, бр. 18/16 и 95/2018), Законом о електронском документу, електронској идентификацији и услугама од поверења у електронском пословању („Службени гласник РС”, број 94/17.), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку („Службени гласник РС”, број 57/19.), по службеној дужности прибави потребне податке од надлежног органа – „власника“ потребних података:     * **Документ број 4 из е-пописа**: Водни услови за израду основе газдовања шумама * **Орган од кога је потребно прибавити податке**: Покрајински секретаријат за пољопривреду, водопривреду и шумарство, сектор за водопривреду * **Документ број 9 из е-пописа**: Водна сагласност * **Орган од кога је потребно прибавити податке**: Покрајински секретаријат за пољопривреду, водопривреду и шумарство, сектор за водопривреду   Наведени документи прибављају се као доказ о постојању ограничења и њихова уграђеност у основу газдовања шумама.  Како би се ово омогућило, потребно је од подносиоца захтева затражити следеће неопходне информације: Број катастарске парцеле и назив катастарске општине   * **Документ број 5 из е-пописа**: Услови заштите природе за израду основе газдовања шумама * **Орган од кога је потребно прибавити податке**: Покрајински Завод за заштиту природе * **Документ број 6 из е-пописа**: Мишљење Покрајинског завода за заштиту природе о уграђености услова за заштиту природе у основу газдовања шумама * **Орган од кога је потребно прибавити податке**: Покрајински Завод за заштиту природе   Наведени документи прибављају се као доказ о постојању ограничења и њихова уграђеност у основу газдовања шумама.  Како би се ово омогућило, потребно је од подносиоца захтева затражити следеће неопходне информације: Број катастарске парцеле и назив катастарске општине  Предлаже се прибављање података по службеној дужности, када је подносилац захтева власник земљишта, односно објекта а које је могуће спровести на један од следећих начина, зависно од тренутне доступности потребних података:     * + - * Путем Информационог система за размену података из регистара преко Сервисне магистрале органа;       * Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом или електронским путем.  ***За примену ове препоруке, није потребна измена прописа.***  **3.2 Увођење е-управе**  Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.  ***За примену ове препоруке, није потребна измена прописа.***  **3.3.Промена форме документа**   * **Документа број 2 е-пописа: Доказ о уплати таксе**   Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  ***За примену ове препоруке, није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају измене прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају измене прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, правној сигурности привредних субјеката и поједностављењу поступка за привредне субјекте. | |